  Туспуктэм: Татьяна Пунгина Наталия Сильвестрова Арня пумын Удмуртиын куазь шуныт кариськоз. Со сярысь улосвыл Гидрометцентрлэн пресс-службаез ивортӥз. Вуоно уе элькунъя -15, интыосын -20 градусозь кезьыт луоз, нуназе -8…-13 градус возиськоз. 24-тӥ тулыспалэ тросаз ёросъёсын ляб лымыялоз. Уйин -18…-23 градусозь кезьыт кариськоз, нуназе -8…-13 градус луоз. Тӧл секундскын 4-9 метре пельтоз. 25-тӥ тулыспалэ кӧня ке лымыялоз. Элькунъя уйин -14…-19 градус возиськоз, нуназе -4…-9 градусозь шуныт кариськоз. 26-тӥ тулыспалэ нунал ӵоже куазь эшшо но шунытгес кариськоз. Уйин температура -4…-9 градусозь гинэ лэзькоз, нуназе 0…-5 градус луоз. Лымы золгес усёз. Тӧл кужмоялоз, нуназе секундскын 9-14 метрозь пельтоз. Сюрес вылыны йӧвалег, лымы пельтэмъёс но лымы вӧлдэт луозы. Нырысь-валысь чакланъёсъя, 27-тӥ тулыспалэ, вуоно арнялэн нырысетӥ ужан нуналаз, куазь уродъяськоз. Тӧл секундскын 10-15 метрозь пельтоз. Кот лымы усёз, интыен кот лымыен суро кыдырась зор луыны быгатоз. Уйин но нуназе температура 0 градуслы матын возиськоз. Сюрес вылын йӧвалег, лымы пельтэмъёс но лымы вӧлдэт. Тегъёс: куазь Гидрометцентр Удмуртия  